waring hinalungkat ng anino ang mga bulsa at pagkatapos ay tumungo upang ikama ang dahon ng isang asarol sa isang malaking tungkod: nagulat si basilio ng makitang kaanyo yaon ng mag aalahas na si simoun. at siya ngang talaga. hinuhukay ng mag aalahas ang lupa at maminsanminsay naliliwanagan ng ilaw ang mukha: wala ang salaming nakapagpapabago ng anyo. si basilio ay nangilabot. yaon din ang taong may labing tatlong taon nang humukay doon ng paglilibingan sa kaniyang ina, tumanda nga lamang; ang buhok ay pumuti at nagkaroon ng bigote at balbas, ngunit ang paningin ay hindi nagbabago, yaon din ang dating anyong malungkot, yaon din ang ulap ng noo, ang malakas na bisig ay yaon din, tuyo nga lamang ng kaunti, yaon ding kaloobang masulak. ang mga alaala sa nakaraan ay muling umali sa kanya: wariy naramdaman ang init ng siga, ang gutom, ang kaniyang panglulupaypay noon, ang amoy ng lupang nabungkal. ang pagkakatuklas na itoy nakapangilabot sa kaniya.